OpenLLM-France/wikimedia huggingface dataset:
# Diables de Sant Andreu

La colla de Diables de Sant Andreu és una colla de diables del barri de Sant Andreu de Palomar de Barcelona creada l'any 1981. Va néixer amb el propòsit que el barri de Sant Andreu de Palomar tingués un grup de foc, però també que fos un grup amb un caràcter innovador. Una de les singularitats de la colla són les màscares que porten els diables, a més de particularitats en la vestimenta, en què predominen els colors negre i vermell.
Durant un temps, el grup va tenir el suport d'una companyia artística pròpia, Trialavia, amb què feia actuacions de carrer com ara cercaviles, teatre i animacions infantils.
La relació dels Diables de Sant Andreu amb el barri és molt activa. Dins la seu de la colla, s'hi fan activitats obertes al públic, que poden ser pròpies o a càrrec d'uns altres col·lectius. Cada mes organitza el Forat dels Somnis, amb espectacles i activitats infantils. Al local, també s'hi programen tallers de pallassos, xanques, tango, etc.

## Referències

* 1 2 3 «Diables de Sant Andreu». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Displàsia de maluc

* Per a altres significats, vegeu «Displàsia de maluc canina».
La displàsia de maluc o displàsia acetabular és una malaltia que afecta l'articulació del maluc, que connecta el fèmur amb la pelvis.
Es caracteritza per una mala alineació o un desenvolupament anormal dels ossos i els cartílags que formen l'articulació, provocant dolor, inflamació i dificultat per moure's. La displàsia de maluc pot ser congènita o adquirida. La forma congènita té una incidència d'entre 1 i 2% dels naixements. Els factors de risc inclouen la genètica, el sexe (és més freqüent en les dones), l'edat (és més freqüent en els nens i les persones grans) i l'obesitat. La displàsia de maluc pot causar complicacions com l'artrosi, la necrosi avascular del cap del fèmur o la luxació del maluc. El diagnòstic es basa en l'examen físic, les radiografies i altres proves d’imatge. El tractament depèn de la gravetat dels símptomes i pot incloure medicaments antiinflamatoris, fisioteràpia, infiltracions o cirurgia. L'objectiu del tractament és millorar la funció i la qualitat de vida del pacient, així com prevenir o retardar el deteriorament de l’articulació.

## Referències

* 1 2 «Displàsia de maluc en l'adolescent i l'adult jove». Hospital de la Vall d'Hebron. [Consulta: 27 abril 2023].
# Dongfeng Motor Wuhan Open 2015

El Torneig de Wuhan 2015, oficialment conegut com a Dongfeng Motor Wuhan Open 2015, és un esdeveniment de tennis femení sobre pista dura que pertany als Premier 5 Tournaments de la WTA. La segona edició del torneig es va celebrar entre el 25 de setembre i el 3 d'octubre de 2015 al Optics Valley International Tennis Center de Wuhan, Xina.
La tennista estatunidenca Venus Williams va guanyar el 47è títol individual de la seva carrera, el més important en cinc anys.

## Quadre individual femení

| 3a ronda | 3a ronda | 3a ronda | 3a ronda | 3a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | S. Halep | 3 | 6 | 5 |
| Q | J. Konta | 6 | 3 | 7 | Q | J. Konta | 4 | 6 | 5 |
| | V. Williams | 6 | 6 | | | V. Williams | 6 | 3 | 7 |
| 7 | C. Suárez Navarro | 3 | 4 | | | | | | | | V. Williams | 5 | 6 | 7 |
| 3 | P. Kvitová | 6$^3$ | 2 | | | | | | | 15 | R. Vinci | 6 | 2 | 6$^4$ |
| 15 | R. Vinci | 7 | 6 | | 15 | R. Vinci | 7 | 6 | | | | | | |
| 12 | E. Svitolina | 6 | 4 | 4 | 8 | K. Plíšková | 6² | 3 | | | | | | |
| 8 | K. Plíšková | 2 | 6 | 6 | | | | | | | | | | | | V. Williams | 6 | 3 | |
| 5 | G. Muguruza | 4 | 6 | 6 | | | | | | | | | | | 5 | G. Muguruza | 3 | 0 | r |
| 9 | A. Ivanović | 6 | 1 | 0 | 5 | G. Muguruza | 6 | 6 | | | | | | |
| | K. Mladenovic | 4 | 2 | | | A.K. Schmiedlová | 2 | 2 | | | | | | |
| | A.K. Schmiedlová | 6 | 6 | | | | | | | 5 | G. Muguruza | 6 | 7 | |
| 6 | A. Kerber | 6 | 6 | | | | | | | 6 | A. Kerber | 4 | 6⁵ | |
| | C. Giorgi | 2 | 4 | | 6 | A. Kerber | 6 | 3 | | | | | | |
| | C. Vandeweghe | 3 | 6 | 7 | | C. Vandeweghe | 1 | 1 | r |
| | B. Strýcová | 6 | 2 | 6$^3$ | | | | | |

## Quadre dobles femenins

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Martina Hingis Sania Mirza | 6 | 6 |
| 5 | Raquel Kops-Jones Abigail Spears | 2 | 2 | 1 | Martina Hingis Sania Mirza | 6 | 6 | |
| 4 | Chan Hao-ching Chan Yung-jan | 6 | 6 | 4 | Chan Hao-ching Chan Yung-jan | 2 | 1 | |
| | Julia Görges Karolína Plíšková | 2 | 2 | | | | | | 1 | Martina Hingis Sania Mirza | 6 | 6 |
| 7 | Garbiñe Muguruza Carla Suárez Navarro | | | | | | | | | Irina-Camelia Begu Monica Niculescu | 2 | 3 |
| | Irina-Camelia Begu Monica Niculescu | w/o | | | Irina-Camelia Begu Monica Niculescu | 6 | 1 | [10] |
| 6 | Andrea Hlaváčková Lucie Hradecká | 6 | 6 | 6 | Andrea Hlaváčková Lucie Hradecká | 4 | 6 | [8] |
| | Gabriela Dabrowski Alicja Rosolska | 4 | 3 | | | | | |

## Enllaços externs

* Web oficial Arxivat 2016-09-23 a Wayback Machine. (anglès) (xinès)
* Quadre individual femení PDF
* Quadre dobles femenins PDF
Wuhan :
2014
2015
2016
2017
2018
2019
2024 :
WTA Tour 2015
< 2014
2016 > :
WTA Finals, Singapur  · WTA Elite Trophy, Zhuhai :
# Konyaspor Kulübü

El Konyaspor Kulübü és un club de futbol turc de la ciutat de Konya. Va ser fundat oficialment el 1922 adoptant els colors negre i blanc. L'any 1981, després de la seva fusió amb el club rival local Konya İdmanyurdu, adoptà els colors verd i blanc; és a dir, adoptà el nom del Konyaspor i els colors del Konya İdmanyurdu.

## Palmarès

* Copa TSYD (5)
* Segona divisió categoria A (1): 2003
* Segona divisió (1): 1988
* Tercera divisió (1): 1971

## Enllaços externs

* Konyaspor Kulübü - Lloc web oficial (turc)
# KToon

Ktoon és una aplicació de codi obert amb llicència GNU per al desenvolupament d'animació en 2D, dissenyada per animadors (Toonka Films), i enfocada a la indústria de l'animació professional. Actualment només funciona per a sistemes Unix, però s'espera portar-lo a altres sistemes operatius. Amb ell es pretén oferir un accés a un programa que els permeti crear animacions en 2D.
Ktoon permet exportar en una llarga llista de formats png, així com en el format SWF, el que el fa idoni per a la creació d'animacions destinades a l'ús web.
Podria dir-se que Ktoon és una alternativa lliure a Macromedia Flash, sense arribar a considerar-ho un clon, ja que, encara que té moltes de les seves opcions, la interfície del programa és diferent.
# Jumel

Jumel és un municipi francès, situat al departament del Somme, dins la regió dels Alts de França. L'any 1999 tenia 368 habitants.

## Situació

Jumel és l'últim poble de la carretera D7 abans d'Ailly-sur-Noye, que es troba a menys d'un quilòmetre de distància. Jumel es troba al cim d'una cota de la vall del riu Noye.

## Administració

Jumel forma part del cantó d'Ailly-sur-Noye, que al seu torn forma part del districte de Montdidier. L'alcalde de la ciutat és Hubert Van Goethem (2001-2008).

## Vegeu també

* Llistat de municipis del Somme

## Enllaços externs

* Jumel al lloc web de l'INSEE Arxivat 2007-03-11 a Wayback Machine.
# Ramon de Quintana i Dalmau

Ramon de Quintana i Dalmau és un futbolista català. Va néixer a Girona, Catalunya. Juga de defensa central.

## Biografia

Va debutar en el Figueres el 1992 en la 2a divisió en la temporada 1992-93, on va jugar la temporada següent, fins que va ser fitxat per l'Osasuna, equip amb el qual disputaria la temporada 1993-94, ja a primera divisió.
A l'any següent, iniciaria la seva primera etapa en el Rayo Vallecano, que duraria 3 temporades de 1994-95 fins a la 96-97, equip al que tornaria 3 anys més tard després del seu periple en el Mèrida. En aquesta segona etapa en el Rayo, va col·laborar en la primera classificació d'aquest equip per a una competició europea (Copa de la UEFA).
El 2003, fitxa pel Cadis, equip amb el qual va aconseguir l'ascens a Primera divisió en la temporada 2004-2005, i en el qual va arribar a ser capità. Al final de la temporada 2007-2008 decideix penjar les botes després de la pèrdua de categoria del club groc, una decisió presa tot i tindre ofertes d'equips de 2a Divisió, entre ells el de la seua ciutat, el Girona.

## Clubs

* Figueres - (1991-93)
* Osasuna - (1993-94)
* Rayo Vallecano - (1994-97)
* Mèrida - (1997-2000)
* Rayo Vallecano - (2000-03)
* Cadis - (2003- 2008)

## Referències

* ↑ «Jugadors destacats». Damm CF. Arxivat de l'original el 2015-11-17. [Consulta: 1r desembre 2014].

## Enllaços externs

* De Quintana a bdfutbol
# Ramon de Rocafort i Casamitjana

Ramon de Rocafort i Casamitjana († Barcelona, 8 de maig de 1901) fou un propietari i cacic polític català.

## Biografia

Era un hisendat de Santa Maria d'Oló i monàrquic liberal, alcalde d'Artés durant el Sexenni Democràtic també conegut com l'Esparver de la Muntanya. Fou membre de la directiva de l'Institut Agrícola Català de Sant Isidre (IACSI) el 1881-1884 i diputat provincial pel districte de Moià el 1871-1872 i 1874-1875.
Després de la restauració borbònica ingressà al Partit Conservador i fou novament diputat provincial per Moià (1875-1877), Sallent (1877-1882) i Manresa (1896-1900). Endemés fou elegit diputat pel districte de Manresa a les eleccions generals espanyoles de 1884 i pel de Castellterçol a les eleccions generals espanyoles de 1886, 1891, 1893 i 1899.

## Enllaços externs

* El món de la política en la Catalunya urbana de la Restauració. El cas d'una ciutat industrial: Manresa 1875-1923 Arxivat 2014-01-04 a Wayback Machine., p. 78-80
* Joan Palomas i Moncholi, El rerefons econòmic de l'activitat dels parlamentaris catalans 1875-1885 Arxivat 2014-01-03 a Wayback Machine. p.64
* Fitxa del Congrés dels Diputats (castellà)
# Kopanki

«Kopanki» té aquests significats:
* Kopanki (Vorónej), localitat de l'óblast de Vorónej, a Rússia
* Kopanki (Bélgorod), localitat de l'óblast de Bélgorod, a Rússia
# Ratpenat orellut de Dobson

El ratpenat orellut de Dobson (Lampronycteris brachyotis) és una espècie de ratpenat del gènere monotípic Lampronycteris, que viu a Sud-amèrica i a Centreamèrica.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Ratpenat orellut de Behn

El ratpenat orellut de Behn (Glyphonycteris behnii) és una espècie de ratpenat que es troba al Brasil, el Perú i Bolívia.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Reacció de Kolbe-Schmitt

La reacció de Kolbe-Schmitt o procés Kolbe és una reacció de carboxilació del fenol en medi bàsic, amb una acidificació posterior, per obtenir àcid salicílic, el precursor de l'aspirina.
El descobriment d'aquesta reacció es deu als químics alemanys Hermann Kolbe i Rudolf Schmitt.

## Mecanisme de la reacció

La reacció de Kolbe-Schmitt té lloc a través de l'addició nucleofílica d'un fenolat al diòxid de carboni per donar el salicilat. El pas final és la reacció del salicilat amb àcid per formar l'àcid salicílic.

## Referències

* ↑ «Kolbe-Schmitt-Reaktion – Chemie-Schule» (en alemany). [Consulta: 29 desembre 2021].
# Kelani

El riu Kelani o Kelani Ganga (Sinhalese: කැළණි ගඟ ) és un curs fluvial de 145 quilòmetres de llarg de Sri Lanka. És el quart riu més llarg del país, i s'estén de la serraladsa de Sri Pada fins a Colombo. Corre a través (o a la vora) dels districtes de Nuwara Eliya, Ratnapura, Kegalle, Gampaha i Colombo.

## Hidrologia

El Kelani té dos afluents principals, el Kehelgamu Oya i el Maskeli Oya, importants per la producció hidroelectrica del país amb les dues principals reserves d'aigua: Castlereigh i Norton al Kehelgamu Oya, i Maskeliya, Canyon i Laxapana al Maskeli Oya.

## Hidrometria i ús

Subministra aproximadament 80% de l'aigua utilitzada a Colombo. A més a més, el riu és utilitzat per transport, pesca, eliminació d'aigües residuals, mineria de sorra i producció de hidroelectricitat. A través d'aquests factors, moltes persones depenen en el riu per la seva rutina diària. Depenent de tres embassaments, el flux de riu varia de 20 m$^3$/s (706 cu ft/s) m3/s a 25 m$^3$/s (883 cu ft/s) m3/s en les estacions seques, i 800 m$^3$/s (28,252 cu ft/s) m3/s a 1.500 m3/s durant els monsons. L'extracció de sorra anual del riu és aproximadament de 600,000 m2 a 800,000 m².

## Referències culturals

Kelani River és connectat de prop amb la cultura budista singalesa de Sri Lanka, especialment amb les persones que viuen en l'àrea identificada com Vall de Kelani. Això és principalment causat pel fet que Kelani River és associat amb dos del més venerats santuaris budistes: el de Sri Pada Mountain i el Kelani Raja Maha Viharaya.

## Ponts sobre el Kelani

La taula següent mostra els ponts importants sobre el Kelani:
| No. | Nom del Pont | Ubicació | Carretera | Longitud | Any de Conclusió |
| 1 | Mattakkuliya | 6° 58.847', 79° 52.505' | Mattakkuliya-Hekitta | xxx | xxx |
| 2 | Pont de l'Amistat Sri Lanka - Japó | 6° 57.625', 79° 52.712' | Madampitiya-Peliyagoda | xxx | xxx |
| 3 | Nou Kelani | 6° 57.268', 79° 52.960' | Colombo-Kandy | 275m | 1959 |
| 4 | Pont de ferrocarril | 6° 57.280', 79° 53.384' | Línia de Ferrocarril principal | xxx | xxx |
| 5 | Kelanisiri | 6° 56.974', 79° 55.218' | Kelanimulla-Kelaniya | 130m | 2008 |
| 6 | Pont d'OCH | 6° 56.276', 79° 58.311' | Autopista Circular exterior | xxx | Dins construcció |
| 7 | Kaduwela | 6° 56.175', 79° 59.113' | Kaduwela-Bandarawatta | xxx | xxx |
| 8 | Nawagamuwa | 6° 55.511', 80° 1.190' | Nawagamuwa-Mapitigama | xxx | xxx |
| 9 | Hanwella | 6° 54.601', 80° 5.001' | Hanwella-Urapola Carretera | xxx | xxx |
| 10 | Pugoda | 6° 58.404', 80° 7.401' | Kosgama-Pugoda | xxx | xxx |
| 11 | Gurugalla | 6° 59.730', 80° 12.835' | Talduwa-Meewitigammana | xxx | xxx |
| 12 | Karawanella | 7° 1.208', 80° 15.748' | Colombo-Hatton | xxx | xxx |
| 13 | Garagoda | 7° 1.684', 80° 17.652' | Yatiyantota-Magammana | xxx | xxx |
| 14 | Behenella | 6° 59.792', 80° 21.593' | Thaligama-Behenella | xxx | Dins construcció |
# Kolbeinsey

Kolbeinsey (o, Illa Kolbeinn, la Roca de la Gavina, Mevenklint, Mevenklip, i Meeuwen Steen) és una petita illa 105 quilòmetres al nord de la costa septentrional d'Islàndia, a 74 km al nord-oest de l'illa de Grímsey. L'illa és el punt més septentrional d'Islàndia i es troba al nord del cercle polar àrtic. És un accident geogràfic de basalt, desproveït de vegetació, està subjecte a l'erosió de les onades i s'espera que desaparegui en un futur proper, probablement al voltant de l'any 2020, basant-se en les actuals taxes d'erosió. Tot i així, a l'agost de 2020 imatges captades des d'un avió van demostrar que una petita part de l'illa continua visible, com a mínim, durant la marea baixa.
La mida original de l'illa és desconeguda. Quan es va mesurar per primera vegada el 1616, la seva mida era de 700 metres de nord a sud i 100 metres d'est a oest. El 1903, ja havia disminuït a la meitat d'aquesta mida. L'agost de 1985, la mida va ser donada com 39 metres d'amplada. A principis de 2001, Kolbeinsey havia reduït a una àrea de només 90 metres quadrats, el que correspondria a la mida d'un cercle d'uns 7,5 metres de diàmetre, o l'empremta d'un edifici residencial. L'illa té una elevació màxima de 8 metres.
El 1989 es va construir a l'illa un lloc d'aterratge per a helicòpters, però els esforços per enfortir l'illa han disminuït, en part a causa dels acords amb Dinamarca sobre els límits. El seu nom es deu a Kolbein Sigmundsson de Kolbeinsdal, a Skagafjörður, un poble d'Islàndia, qui es diu que el seu vaixell es va embarrancar allà, on va morir amb els seus homes.

## Referències

* ↑ Scott, Tom. «Is The Most Northern Part Of Iceland Still There?» (en anglès). Youtube, 17-08-2020. [Consulta: 17 agost 2020].
# Koldino

Koldino (en rus: Кольдино) és un poble de l'óblast de Vladímir, a Rússia, segons el cens del 2010 tenia 63 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Kerns

Kerns és un municipi del cantó d'Obwalden (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Kito Lorenc

Kito Lorenc (Schleife, 4 de març de 1938 - Bautzen, 24 de setembre de 2017) fou un escriptor i autor de teatre alemany en sòrab, nebot de Jakub Lorenc-Zalĕski.
Kito Lorenc va assistir al Sorbian Boarding High School a Cottbus/Chóśebuz de 1952 a 1956 i va estudiar Estudis eslaus a la Universitat de Leipzig des de 1956 fins al 1961. De 1961 a 1972 va treballar a l'Institut de Recerca Popular Sòrab/Institut za serbski ludospyt a Bautzen/Budyšin. De 1972 a 1979 va treballar com a dramaturg a l'Ensamble Estatal de Cultura Popular Sòrab. Va viure com a escriptor independent a Wuischke/Wuježk bei Hochkirch/Bukecy.
Del 1961 al 1972 donà classes a Budyssin, però ho deixà per a estrenar drames com Nowe časy - nowe kwasy (Nou dia, nous casoris, 1962), Swĕtło, prawda, swobodnosć (Llum, justícia i llibertat, 1963) i diversos estudis com Terra budissinensis (1997). També ha fet estudis i representacions d'altres autors com Handrij Zejler o Mina Witkojc.

## Obra

L'extensa obra de Kito Lorenc inclou no només obres literàries, sinó també treballs editorials, traduccions i escrits científics. Va publicar al llarg de la seva vida en sòrab i alemany. El volum "Nowe časy – nowe kwasy" es va publicar per primera vegada el 1961, que conté principalment poemes dels seus temps d'estudiant. En 1967 va presentar la seva Banda “Struga. Wobrazy našeje krajiny. Pictures of a Landscape", que imprimeix versions en alt sòrab i alemany dels poemes recollits una al costat de l'altre, precedeix l'assaig programàtic "Struga - konfesija"/"Struga - una confessió".

## Referències

* 1 2 Karin Großmann. «Wie die Welt nach Wuischke kam».
* ↑ Juliane Rehnolt: Kito Lorenc. In: Institut für Sächsische Geschichte und Volkskunde (Hrsg.): Sächsische Biografie.
* ↑ Kito Lorenc: Struga – konfesija. In: Struga. Wobrazy našeje krajiny. Bilder einer Landschaft. Ludowe nakładnistwo Domowina/VEB Domowina-Verlag, Budyšin/Bautzen 1967, S. 7.
* ↑ Kito Lorenc: Struga – eine Konfession. In: Struga. Wobrazy našeje krajiny. Bilder einer Landschaft. Ludowe nakładnistwo Domowina/VEB Domowina-Verlag, Budyšin/Bautzen 1967, S. 11.
# Raiévskaia

Raiévskaia - Раевская (rus) - és una stanitsa del krai de Krasnodar, a Rússia. Es troba al naixement del riu Maskaga, entre la mar Negra i els contraforts occidentals del Caucas, a 21 km al nord-oest de Novorossiïsk i a 115 km al sud-oest de Krasnodar, la capital.
Pertany a aquest municipi el khútor de Pobeda.
# Košúty

Košúty és un poble i municipi d'Eslovàquia que es troba a la regió de Trnava, a l'oest del país. El 2023 tenia 1.917 habitants.

## Història

La vila fou fundada el 1138.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
* ↑ «História» (en eslovac). Ajuntament de Košúty. [Consulta: 23 juny 2024].
# Košolná

Košolná és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1296.
# Kepler Std

Kepler Std és un estil de lletra que captura l'estil modern d'una forma tant humanística com refinada, amb un alè d'estil antic que proporciona calidesa i energia. Dissenyada per un entorn digital, les formes de les lletres d'aquesta tipografia són simplificades i de fàcil lectura. Els antecedents històrics amb un alt nivell tècnic donen al tipus de lletra un fort caràcter propi, i es presta a la creació de text estès tant en paper com en pantalla. El nom és un homenatge a l'astrònom renaixentista alemany Johannes Kepler. És una tipografia actual creada per Robert Slimbach per a la coneguda empresa Adobe.

## Estils

Hi ha molts estils de Kepler Std, entre els quals es troben:
* Kepler Std Light
* Kepler Std Light Italic
* Kepler Std Regular
* Kepler Std Italic
* Kepler Std Medium
* Kepler Std Mediu Italic
* Kepler Std SemiBold
* Kepler Std SemiBold Italic
* Kepler Std Bold

## Referències

* ↑ The Journal of the Royal Astronomical Society of Canada, 102, 2008, pàg. 44.
# Ramón Pérez Costales

Ramón Pérez Costales (Oviedo, 31 de maig de 1832 -Madrid, 18 de gener de 1911) va ser un metge i polític asturià.

## Biografia

Va estudiar la carrera de Medicina a Madrid i després a Santiago de Compostel·la, on la va acabar en 1855. Després de començar a exercir la seva professió a Talavera de la Reina, oposità a una plaça de metge militar, sent destinat a La Corunya. De forta mentalitat progressista va deixar aviat l'exèrcit i es va involucrar en diferents moviments contra Isabel II, la qual cosa el va obligar a anar-se'n a Portugal per un temps.
En 1868 després de la revolució va tornar a La Corunya contribuint a estendre les idees republicà-federalistes del seu mentor Francesc Pi i Margall. Fou elegit diputat per La Corunya a les eleccions generals espanyoles d'abril de 1872, l'any següent proposa el que seria, sens dubte, el seu text polític més important, la proposta d'Estatut de Galícia redactada per José Sánchez Villamarín que demanava "una Galícia independent però part integrant de la nació", que no va prosperar per la poca durada de la I República. Fou reescollit diputat a les eleccions generals espanyoles d'agost de 1872 i a les de 1873. En 1873 fou designat breument ministre de Foment.
En acabar la república amb la restauració borbònica va tornar a La Corunya per exercir la medicina privada, sense renunciar a les seves idees republicanes i galleguistes. Quan els republicans federalistes elaboraren novament en 1883 un projecte de Constitució per al Estado Galaico, que fou aprovat per la primera assemblea federal gallega celebrada en 1886, fou elegit un Consell de Govern executiu presidit per Segundo Moreno Barcia i quatre membres més, un per cada província gallega. Pérez Costals fou designat en representació de la Corunya.
En 1894 senta el precedent de la Real Academia Galega en promoure junt amb l'escriptora Emilia Pardo Bazán una Comissió Gestora per a la creació de l'Acadèmia Gallega sobre la base de la sociedat Folklore Gallego. Posteriorment, en la creació de l'actual Real Academia Galega, en 1906, seria nomenat acadèmic d'honor.

## Referències

* ↑ Entrada de Ramón Pérez Costales a La enciclopedia de Oviedo

## Enllaços externs

* Ramón Pérez Costales a galegos.info
* Pérez Costales, Ramón a turivia,com
# Kurt vid Stein

Kurt vid Stein (Copenhaguen, 17 de novembre de 1935) va ser un ciclista danès, que va córrer durant els anys 60 del segle xx. Es dedicà al ciclisme en pista. Va participar en dos edicions del Jocs Olímpics.

## Palmarès

* 1959
** Campió de Dinamarca de persecució amateur
* 1960
** Campió de Dinamarca de persecució amateur
* 1962
** Campió de Dinamarca de persecució per equips amateur
* 1963
** Campió de Dinamarca de persecució per equips amateur
* 1964
** Campió de Dinamarca de persecució per equips amateur

## Enllaços externs

* Fitxa a sitiodeciclismo.net
* Fitxa a museociclismo.it